महाराष्ट्र को शूटिंग में 5 स्वर्ण
इंदौर | डेली कॉलेज में आयोजित 61वीं राष्ट्रीय शालेय निशानेबाजी (बालिका) स्पर्धा में महाराष्ट्र ने तीसरे दिन टीम इवेंट में अपना दबदबा बनाए रखते हुए 5 स्वर्ण पदक जीते। हरियाणा ने 2, पंजाब और राजस्थान को 1-1 स्वर्ण पदक मिला। महाराष्ट्र ने अंडर-14 बालिका टीम इवेंट में क्लीन स्वीप किया और तीनों स्वर्ण जीते। वहीं अंडर-17 में एक और अंडर-19 में एक स्वर्ण पर भी कब्जा जमाया। व्यक्तिगत स्पर्धा में महाराष्ट्र की नूपुर पाटिल, तन्वी अंबिके, अनुष्का पाटिल, आईपीएससी की जैनब बंदूकवाला, गुजरात की मिस्त्री दृष्टि, तेलंगाना की अदिति टोडिमे, हरियाणा की स्नेहा, योगिता, महाराष्ट्र की प्रिया धामधेरे ने स्वर्ण पदक जीता। स्पर्धा का समापन 30 दिसंबर को सुबह 11.30 बज होगा। इस मौके पर ले.ज. पीएस मेहता मुख्य अतिथि होंगे।
bho_Deva hin_Deva